**Önkormányzat**

 **Csánig**

**Cs/338-5/2022.**

**J e g y z ő k ö n y v**

Csánig község Önkormányzatának Képviselő-testülete 2022. március 21-én (hétfőn) 16.00 órakor a Faluházban megtartott üléséről.

**Jelen voltak:** Joó Ferenc polgármester, Győrvári György Szilárd alpolgármester, Varga Tamás képviselő

**Távolmaradását előzetesen bejelentette:** Tömböly Lajos képviselő

**Tanácskozási joggal vett részt:** Böröndyné Nagy Anikó aljegyző

**Meghívottak:** Molnár Krisztián Imre pályázati referens, Finta Brigitta szociális ügyintéző

**Lakosság részéről megjelent:** 3 fő

Joó Ferenc polgármester köszöntötte a megjelenteket, megállapította, hogy a 4 képviselőből jelen van 3 fő, az ülés határozatképes, azt megnyitotta.

**Napirendre az alábbi javaslatot tette:**

1. 2022. évi közbeszerzési terv

2. Pannon-Víz Zrt.-vel kötött közszolgáltatási szerződés módosítása

3. A szociális ellátásokról szóló önkormányzati rendelet módosítása

4. Átfogó értékelés a gyermekjóléti és gyermekvédelmi feladatok ellátásáról

5. Faluház-Közösségi színtér szolgáltatási terve

Képviselő-testület a javasolt napirenddel egyhangúlag egyetértett.

**1. Napirend**

2022. évi közbeszerzési terv

**Előadó:** Böröndyné Nagy Anikó aljegyző

Írásos előterjesztés és határozati javaslat a jegyzőkönyv mellékleteként csatolva.

**Böröndyné Nagy Anikó aljegyző:** A közbeszerzési tervet minden évben március 31-ig kell elkészíteni. A képviselő-testület a februári ülésén tárgyalta az önkormányzat 2022. évi költségvetését. A költségvetésben nem jelölt meg olyan beruházást, mely a közbeszerzési értékhatárt meghaladná, ezért közbeszerzési terv készítése nem szükséges. Kéri a határozati javaslatban szereplő döntés elfogadását.

Kérdés, hozzászólás:

**Joó Ferenc polgármester:** Ismerteti az előterjesztéshez csatolt határozati javaslatot és kéri az elfogadását. Kéri a képviselő-testület döntését.

Más kérdés, hozzászólás nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:

**16/2022. (III.21.) számú határozat:**

Csánig Község Önkormányzatának Képviselőtestülete az elfogadott költségvetésére is hivatkozással megállapítja, hogy az önkormányzat tárgyévre tervezett beszerzései (árubeszerzés, építési beruházás, szolgáltatás megrendelés) nem érik el a törvényi értékhatárt, ezért nem teszik szükségessé közbeszerzési eljárás lefolytatását, valamint közbeszerzési terv összeállítását.

**Határidő:** azonnal

**Felelős:** Joó Ferenc polgármester

 dr. Kiss Julianna jegyző

**2. Napirend**

Pannon-Víz Zrt.-vel kötött közszolgáltatási szerződés módosítása

**Előadó:** Molnár Krisztián Imre pályázati referens

Írásos előterjesztés és határozati javaslat a jegyzőkönyv mellékleteként csatolva.

**Molnár Krisztián Imre pályázati referens:** 2020 év végén hatósági kijelölés alapján a Panon-Víz Zrt-vel került sor közszolgáltatási szerződés megkötésére a hatósági szennyvíz elszállítására vonatkozóan. Az önkormányzattal megkötött szerződés módosítását indítványozza a Pannon-Víz Zrt., mely szerint a szolgáltatás lejárta (2025. december 16-a) után kérné a hatósági- és az önkormányzati ár közötti különbözet megtérítését. A vonatkozó jogszabály erre lehetőséget ad, és akkor ennek megfelelően tudnák a szerződést módosítani. Az előző öt évben összegyűjtött szennyvízről kimutatást készít a Pannon-Víz Zrt., melyet a Magyar Energetikai- és Közműszabályozási Hivatalnak felterjesztenek és határozattal fogadják el. A Hivatal a támogatás összegét az önkormányzat számlájára utalja át, és az önkormányzat a támogatási összeget tovább utalja a Pannon-Víz Zrt-nek, várhatóan 2026. évben. Ehhez kéri a Pannon-Víz Zrt. az önkormányzat beleegyezését.

Kérdés, hozzászólás:

**Joó Ferenc polgármester:** Ismerteti az előterjesztéshez csatolt határozati javaslatot és kéri az elfogadását. Kéri a képviselő-testület döntését.

Más kérdés, hozzászólás nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:

**17/2022. (III.21.) számú határozat:**

Csánig Község Önkormányzatának Képviselő-testülete módosítja a Pannon-Víz Zrt.-vel kötött, a nem közművel összegyűjtött lakossági szennyvíz összegyűjtésére, elszállítására és ártalmatlanítására vonatkozó közszolgáltatási szerződését, úgy, hogy a felmerülő többletköltségeket az önkormányzat a Magyar Energetikai- és Közműszabályozási Hivatal révén téríti meg egy összegben az 5 éves elszámolási időszakot követően, 2025. december 16. után.

Felhatalmazza a polgármestert a közszolgáltatási szerződés módosításának aláírására.

**Felelős:** Joó Ferenc polgármester

 dr. Kiss Julianna jegyző

**Határidő:** azonnal

**3. Napirend**

A szociális ellátásokról szóló önkormányzati rendelet módosítása

**Előadó:** Finta Brigitta szociális ügyintéző

Írásos előterjesztés, határozati javaslat, rendelet-tervezet, indokolások, előzetes hatásvizsgálat a jegyzőkönyv mellékleteként csatolva.

**Finta Brigitta szociális ügyintéző:** Az intézményi térítési díjakat évente felül kell vizsgálni és új térítési díjakat kell megállapítani. Az intézményi térítési díj összege nem haladhatja meg a szolgáltatási önköltséget. Az előterjesztésben a táblázatban látható, hogy az étkezés tekintetében alacsonyabb összeget kell megállapítani, mint az elmúlt évben. 485,-Ft lesz kerekítéssel az intézményi térítési díj összege. Ugyan a házi segítségnyújtás magasabb összegre jön ki a tavalyi évhez képest, de a veszélyhelyzet ideje alatt nem lehet emelni a térítési díj mértékét. Ezért szükséges megtartani a 410,-Ft-ot. Kéri a képviselő-testület döntését.

Kérdés, hozzászólás:

**Joó Ferenc polgármester:** Ismerteti az előterjesztéshez csatolt határozati javaslatot és kéri az elfogadását, továbbá kéri a kiküldött rendelet-tervezet elfogadását. Kéri a képviselő-testület döntését.

Kérdés, hozzászólás nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:

**18/2022. (III.21.) számú határozat:**

Csánig Község Önkormányzatának Képviselő-testülete veszélyhelyzettel összefüggő átmeneti szabályokról szóló 2021. évi XCIX. törvény értelmében a házi segítségnyújtásért - szociális segítés, személyi gondozás - fizetendő intézményi térítési díjat nem módosítja.

**Felelős:** Joó Ferenc polgármester

**Határidő:** azonnal

Képviselő-testület 3 szavazattal, tartózkodás, ellenszavazat nélkül az alábbi rendeletet alkotta:

Csánig Község Önkormányzata Képviselő-testületének 4/2022.(III.22.) önkormányzati rendelete a szociális ellátásokról szóló 11/2021.(VIII.31.) önkormányzati rendelete módosításáról.

A rendelet a jegyzőkönyvhöz csatolva.

**4. Napirend**

Átfogó értékelés a gyermekjóléti és gyermekvédelmi feladatok ellátásáról

**Előadó:** Finta Brigitta szociális ügyintéző

Írásos előterjesztés, határozati javaslat és a 2021. évi átfogó értkelés a gyermekjóléti és gyermekvédelmi feladatainak ellátásáról a jegyzőkönyv mellékleteként csatolva.

**Finta Brigitta szociális ügyintéző:** A gyermekvédelmi feladatok jegyzői hatáskörbe tartozó értékeléséról van most szó. A gyermekjóléti feladatok ellátásáról szóló beszámolót a képviselő-testület a februári ülésén fogadta el. Az átfogó értékelésben látható, hogy milyen feladatokat láttak el jegyzői hatáskör tekintetében. A napirend kiküldésre került a képviselő-testülete részére.

Kérdés, hozzászólás:

**Joó Ferenc polgármester:** Ismerteti az előterjesztéshez csatolt határozati javaslatot és kéri az elfogadását. Kéri a képviselő-testület döntését.

Más kérdés hozzászólás nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:

**19/2022. (III.21.) számú határozat:**

Csánig község Önkormányzatának Képviselő-testülete a Csánig község Önkormányzata gyermekjóléti és gyermekvédelmi feladatainak 2021. évi ellátásáról szóló átfogó értékelést elfogadja.

**Felelős:** dr. Kiss Julianna jegyző

**Határidő:** azonnal

**5. Napirend**

Faluház-Közösségi színtér szolgáltatási terve

**Előadó:** Joó Ferenc polgármester

Írásos előterjesztés, határozati javaslat és a Faluház-Közösségi színtér 2022. évi szolgáltatási terve a jegyzőkönyv mellékleteként csatolva.

**Joó Ferenc polgármester:** Sikerült megoldani az önkormányzat kulturális kötelezettségét a répcelaki Művelődési Ház igazgatójával. A könyvtár igazgatója elkészítette a 2022. évre vonatkozó szolgáltatási tervet (az előterjesztés mellékletét képezi), melyet a fenntartónak kell elfogadni, az intézményvezetőnek pedig a rendeletben foglaltak szerint közzé kell tenni. Ismerteti az előterjesztéshez csatolt határozati javaslatot és kéri az elfogadását. Kéri a képviselő-testület döntését.

Kérdés hozzászólás nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:

**20/2022. (III.21.) számú határozat:**

Csánig község Önkormányzatának Képviselő-testülete a Faluház-Közösségi színtér 2022. évre szóló szolgáltatási tervét a csatolt melléklet szerint jóváhagyja.

**Határidő:** azonnal

**Felelős:** Joó Ferenc polgármester

 Boros András igazgató – Répcelaki Művelődési Ház

 és Könyvtár

Miután több napirend nem volt, Joó Ferenc polgármester a megjelenést megköszönte, az ülést

bezárta.

 k.m.f

 **Joó Ferenc dr. Kiss Julianna**

 **polgármester jegyző**